Abellaruco europeo

O abellaruco europeo, tamén coñecido abellarucoConde Teira. M. A. (1999). Nomes galegos para as aves ibéricas: lista completa e comentada. Chiogossa, 1: 121-138Penas Patiño et al Guía de aves de Galicia. Baía Edicións, 2004 ou abelleiroDicionario Ir IndoGran Dicionario Cumio (Merops apiaster), é un paxaro rubideiro da familia dos merópidos.

 Esperanza de vida 
Os abellarucos europeos teñen unha esperanza de vida de entre uns 5 e 10 anos.

 Dieta 
O abellaruco europeo é insectívoro, e o seu nome común é debido ás abellas, que constitúen a súa principal fonte de alimentación.Aliméntase de insectos voadores, en especial abellas, pero tamén avespas; cázanas no aire e antes de comer as abellas quítanlles o aguillón golpeándoas contra o chan. Poden comer arredor de 250 abellas ou avespas ao día.

 Descrición 
Pode chegar aos 27 ou 29 cm. É un paxaro con cores ricas, a gorxa amarela, o peito verde e ás azuis e verdes. O seu hábitat é o campo aberto e entre árbores e matos esparexidos, nun clima cálido. Tanto o macho como a femia coidan dos ovos.

 Hábitat 
Vive no sur de Europa, en partes do norte de África e o oeste de Asia. É un paxaro migratorio, o inverno pásao na África tropical ou no noroeste da India. 

Os abellarucos europeos son gregarios, aniña en colonias nas ribeiras dos ríos, escavando buratos ou tobos, xeralmente ao comezo de maio. 

 En Galiza 
Aínda que abunda menos que noutras zonas da Península Ibérica, tamén hai presenza de abellarucos europeos en terras galegas, e a Sociedade Galega de Historia Natural organiza anualmente unhas xornadas de avistamentos destes paxaros chamadas "Na procura do Abellaruco".

 Galería 

 Notas 

 Véxase tamén 

 Outros artigos 
 Lista de aves de Galicia

Categoría:Coraciformes
Categoría:Aves de Galicia
Categoría:Animais descritos en 1758